|  |  |
| --- | --- |
| Enw’r Swyddog Sabothol: | Alex Meers |
| Rôl Swyddog Sabothol: | IL Campws Parc y Mynydd Bychan (Addysg & Lles) |

**Adran 1: Adroddiad y Swyddog Sabothol**

*Mae'r adran hon i'w chwblhau gan y Swyddog Sabothol cyn y sesiwn atebolrwydd.*

|  |  |
| --- | --- |
| **Adroddiad Cyffredinol**  *(Wedi'i ysgrifennu gan y Swyddog Sabothol mae'r adroddiad hwn wedi'i anelu at roi cipolwg o’u gwaith/gweithgaredd ers y sesiwn atebolrwydd diwethaf neu ddechrau eu tymor yn y swydd)* | |
| Shwmae! Rwyf wedi defnyddio’r adran hon i ysgrifennu am themâu mawr fy ngwaith – er na fydd yn ymdrin â phopeth, dyma’r prif faterion yr wyf yn ymateb iddynt a’r prosiectau yr wyf yn ymwneud â hwy. Fe sylwch ar thema yn y ddogfen hon - rwy'n gwneud llawer (dwi'n meddwl) nad sydd o reidrwydd yn cyd-fynd â fy maniffesto. Mae hyn oherwydd bod pethau wedi codi, gan gynnwys materion a phrosiectau nad oeddwn yn gwbl ymwybodol ohonynt wrth sefyll, sy'n cymryd blaenoriaeth. Rwyf wedi ceisio ychwanegu cyd-destun i egluro pam fy mod yn gwneud yr hyn yr ydw i, ond fel bob amser os hoffech mwy o eglurder ar bwynt neu fater penodol, mae croeso i chi estyn allan!  **Bwrsariaeth y GIG**  Mae llawer o fyfyrwyr yn yr ysgolion Meddygaeth, Deintyddiaeth, a Gwyddorau Gofal Iechyd wedi’u hariannu’n rhannol gan Lywodraeth Cymru, yn aml gydag ymrwymiad i weithio yng Nghymru am ychydig flynyddoedd ar ôl eu cofrestriad proffesiynol. Yn hanesyddol mae'r swm y gall myfyrwyr ei hawlio wedi bod yn eithaf isel, gan arwain at gyfradd uchel o dlodi myfyrwyr.  Gan ystyried yr argyfwng costau byw, codais y mater yma fel blaenoriaeth gydag Undeb Cenedlaethol y Myfyrwyr (UCM) gan nodi bod angen cyllid uwch ar fyfyrwyr a ariennir drwy’r llwybr hwn. Arweiniodd hyn at lobïo Llywodraeth Cymru am newid y cynllun bwrsariaeth drwy gwestiynau yn y Senedd. Llai na mis yn ddiweddarach gwnaeth y gweinidog iechyd newid cadarnhaol, gan ganiatáu i fyfyrwyr a ariennir trwy'r fwrsariaeth hawlio benthyciad myfyriwr llawn ar ben hynny.  Yn anffodus, daw hyn gyda'r cafeat mai dim ond ar gyfer myfyrwyr sydd fel arfer yn byw yng Nghymru y mae hyn o bosibl (lleiafrif yn y rhan fwyaf o raglenni). Byddai ymestyn hyn i fyfyrwyr sydd fel arfer yn byw yn Lloegr yn gofyn am newid gan lywodraeth y DU, ac rwy'n edrych i mewn i weithio ar hyn - eto drwy'r Senedd gan fod gweinidogion y DU yn fwy anodd i ddylanwadu arnynt.  **Prosiect Adleoli Gofal Iechyd**  Mae rhai myfyrwyr yn Ysgol y Gwyddorau Gofal Iechyd (GIECHYD), myfyrwyr bydwreigiaeth yn bennaf a rhai ymchwilwyr ôl-raddedig, wedi’u lleoli yn Nhŷ Eastgate ar hyn o bryd – ar wahân i gampws Parc y Mynydd Bychan. Yn ddiweddar prynodd y Brifysgol, ac mae wedi bod yn datblygu, rhywfaint o eiddo (Gorllewin Parc y Mynydd Bychan) wrth ochr campws Parc y Mynydd Bychan gyda’r nod o adleoli’r myfyrwyr hyn. Rwy’n meddwl bod hwn yn gam cadarnhaol i fyfyrwyr ond rwyf wedi cael rhai pryderon ynghylch opsiynau arlwyo ar y safle a ffyrdd diogel o deithio i’r safle.  Mae arlwyo yn broblem hanesyddol i fyfyrwyr deintyddol, gyda’r ysbyty deintyddol yn rhy bell o’r prif safle i’r rhan fwyaf o fyfyrwyr gael bwyd yn ystod eu hamser cinio. Gyda Gorllewin Parc y Mynydd Bychan hyd yn oed ymhellach o’r prif ysbyty, rwyf wedi bod yn bryderus ynghylch y diffyg cynllun arlwyo parhaol ac rwyf wedi lobïo am sefydlu am safle fydd yn darparu ar gyfer myfyrwyr wedi’u lleoli yng Ngorllewin Parc y Mynydd Bychan a’r ysbyty deintyddol. Mae diogelwch y prif lwybr troed hefyd wedi bod yn bryder, gan ei fod yn dywyll ac allan o'r ffordd.  Rwyf wedi bod yn pwyso am gynnydd ar y ddau fater, gyda bwrdd llywio'r prosiect yn cymryd fy adborth ac yn dychwelyd a rhai canlyniadau cadarnhaol. Bydd arlwywyr dros dro yn bresennol ar y safle cyn gynted ag y bydd yn agor ar gyfer addysgu, a bydd nifer yr ymwelwyr yn cael ei olrhain i wneud achos busnes ar gyfer caffi parhaol. O ran y llwybr troed, mae opsiynau eraill wedi’u hystyried ac mae mynedfa fwy diogel wedi’i chynnig a’i derbyn gan y Bwrdd Iechyd – mae gwaith wedi dechrau ar hyn.  Yn olaf, rwyf wedi bod yn gweithio i sicrhau y gellir ymdrin ag unrhyw faterion sy'n codi gyda'r prosiect yn y dyfodol. Mae mecanweithiau llais y myfyrwyr yn cael eu rhoi ar waith i wneud yn siŵr bod Undeb y Myfyrwyr yn clywed adborth am y safle, ac rwyf wedi sicrhau sedd ar fwrdd llywio’r prosiect er mwyn codi unrhyw faterion neu bryderon a allai fod gan fyfyrwyr.  **Profiad Lleoliadau Clinigol**  Ers amser maith, mae myfyrwyr meddygol wedi bod yn rhwystredig gyda’r trefniadau teithio a ddarperir gan yr Ysgol Meddygaeth ar gyfer lleoliadau clinigol – i’r fath raddau fel bod y mater wedi’i godi gan gyfres o swyddogion sabothol a phwyllgorau MedSoc dros y deng mlynedd diwethaf. Rwyf wedi bod yn gweithio gyda MedSoc i gynnal arolwg ac adolygu’r polisi sy’n llywodraethu hyn, gan gynhyrchu cyfres o argymhellion i’r ysgol ar sut y gellir gwella. Mae hyn wedi cael ei derbyn gan Ddeon Addysg Feddygol, a fydd yn ein cefnogi wrth wneud newidiadau (trwy Lywodraeth Cymru a’r Ysgol Meddygaeth).  Gyda lleoliadau clinigol yn rhan greiddiol o daith addysg myfyrwyr Parc y Mynydd Bychan, rwy’n ymwybodol o faterion ehangach fel anhawster i gael mynediad at wasanaethau cymorth, cwynion ymddygiad, colli addysg oherwydd prinder staff y GIG, a mwy. Fel y cyfryw, rwy’n gobeithio casglu data ar y materion hyn fel rhan o ddigwyddiad Wythnos Siarad blynyddol Undeb y Myfyrwyr, gyda’r nod o grynhoi hyn i mewn i ddogfen “Safbwynt Myfyrwyr ar Leoliadau Clinigol” a fyddai’n cael ei hystyried gan gorff llywodraethu’r Brifysgol.  Ar ben hyn, rwyf wedi bod yn gweithio gyda rhai Cynrychiolwyr Academaidd Myfyrwyr GIECHYD i gynhyrchu adnoddau gwybodaeth i rymuso myfyrwyr i weithredu ar leoliadau – o bryderon lefel isel i gwynion mawr a gwneud newid ar gyfer y dyfodol. Mae hyn wedi datblygu i fod yn ymgyrch cefnogi lleoliadau llawn, a gefnogir gan gyllid rheoleiddiwr, yr ydym yn bwriadu ei lansio ym mis Ionawr.  **Dirwyn i ben YGLl**  Mae GIECHYD wedi bod yn y broses o ddod â’r rhaglen Ymarfer Gofal Llawdriniaethol (YGLl) i ben. Y 3ydd flwyddyn gyfredol yw'r flwyddyn olaf, ond mae'r broses dirwyn i ben wedi achosi rhai problemau. Mae nifer o bryderon wedi codi ynghylch myfyrwyr a allai fod angen ailsefyll yn fewnol, gyda Gohirio Astudiaethau a ffactorau eraill yn berthnasol.  Mae’r ysgol wedi cynnal cyfarfodydd Neuadd y Dref gyda myfyrwyr YGLl i ateb cwestiynau, ond mae’n amlwg nad oes polisi cyffredinol ac maent, yn ymarferol, yn ceisio ymdrin â materion y tu ôl i ddrysau caeedig pan fyddant yn codi. Gwnes i gyfarfod â rheoleiddiwr AGIC (Addysg a Gwella Iechyd Cymru) a fydd yn cyfarfod â myfyrwyr a’r ysgol i ymdrin â’r mater.  **Adeiladu Presenoldeb**  Mae myfyrwyr yn aml yn codi pryderon am ein presenoldeb fel Undeb y Myfyrwyr ar Gampws Parc y Mynydd Bychan. Mae hyn yn rhywbeth y mae fy Mhwyllgor Gweithredol wedi'i godi, yn ogystal â myfyrwyr mewn sgyrsiau. Eleni rwy'n ceisio bod yn fwy presennol a gweladwy ar y campws - rwyf wedi gwneud llawer i gyflawni hyn yn y tymor byr, gan gynnwys sgyrsiau dychwelyd gyda myfyrwyr meddygol a symud fy ngweithle arferol i'r campws (nawr yr ystafell las yn Neuadd Meirionnydd).  Rwyf hefyd wedi codi problemau gyda'n hardaloedd ffisegol yn y Mynydd Bychan, gan ofyn am atgyweiriadau lle bo angen a sicrhau eu bod yn cyd-fynd â'n hailfrandio a ddigwyddodd ddwy flynedd yn ôl. Er mwyn sicrhau newid mwy pendant yn y tymor hir, byddaf yn cynnal arolwg ar foddhad myfyrwyr gofal iechyd â'r Undeb ac yn gwneud cyfres o argymhellion i’r Bwrdd Ymddiriedolwyr ar gyfer gwella.  **Gweithgareddau a Chyfleoedd**  Un o gonglfeini calendr yr Undeb yw Wythnosau’r Glas, a gwnes i lawer dros y cyfnod yma ar gyfer myfyrwyr gofal iechyd. Roedd hyn yn cynnwys digwyddiad cymysgu i feddygon newydd, teithiau campws a chystadleuaeth ffotograffiaeth i helpu myfyrwyr i ddod i arfer â’r Mynydd Bychan, sgyrsiau sefydlu ar gyfer pob rhaglen, cefnogi Ffair Parc y Mynydd Bychan, a helpu IL Myfyrwyr Ôl-raddedig gyda’i digwyddiad “Cwrdd a Chymysgu”.  Rwyf hefyd wedi gweithio ar Ornest y Meddygon yn ddiweddar. Mae hyn wedi bod yn anodd ac mae wedi cymryd llawer o fy amser – er nad ni yw'r gwesteiwyr y tro hwn, mae'r trefnwyr yn cyfateb i'n MedSoc ni a bu angen llawer o gefnogaeth arnynt. Rwyf wedi bod yn eu helpu lle bo modd, tra'n ceisio rheoli gwrthdaro rhwng cyfyngiadau gweithredol a'r hyn yr hoffai ein clybiau ei weld. Serch hynny, rwy'n disgwyl i'r digwyddiad fod yn gadarnhaol iawn, a llwyddais i'w ehangu i gynnwys ein Clwb Pêl-fasged Meddygon am y tro cyntaf!  Dywedodd fy Mhwyllgor Gweithredol yn ei gyfarfod cyntaf yr hoffent fy ngweld yn cefnogi gweithgareddau a arweinir gan fyfyrwyr yn y Mynydd Bychan, gan gynnwys (fel awgrym) dawns haf i fyfyrwyr Ysgol y Gwyddorau Gofal Iechyd. Rwyf wedi cyfarfod ag aelodau pwyllgorau amrywiaeth o gymdeithasau i drafod y ddawns haf hon a “Diwrnod Hwyl yr Haf” traws-gampws a awgrymwyd gan MedSoc – rwy’n obeithiol y bydd y ddau yn llwyddiannus ac yn helpu i dyfu cymuned ar y campws.  **Democratiaeth ac Etholiadau**  Rwyf wedi gweithio'n galed i sicrhau bod lleisiau myfyrwyr gofal iechyd yn cael eu clywed drwy ein gweithdrefnau a'n pwyllgorau democrataidd. Yn ymarferol mae hyn wedi golygu estyn allan i annog myfyrwyr i redeg yn etholiadau’r hydref, gohebiaeth i annog myfyrwyr i fynychu’r CCB neu enwebu procsi os nad oeddent ar gael, a chefnogi cynnig yn Senedd y Myfyrwyr i fandadu’r Undeb i gynnwys presenoldeb ar-lein fel opsiwn ar gyfer y CCB. Byddaf yn parhau i annog ymgysylltiad lle bo modd (e.e. nid oeddwn yn gallu gwneud gwaith allgymorth ar gyfer pleidleisio etholiadau’r hydref oherwydd roeddwn hefyd yn ymgeisydd).  Rwyf hefyd yn dechrau cynllunio ar gyfer cynnig i Gynhadledd Rhyddhad UCM ar Anghyfiawnder Iechyd ac ymgyrch i'w wrthwynebu drwy addysg gofal iechyd cynhwysol. Mae hyn yn cynnwys materion cwiar (fel y crybwyllwyd ym maniffesto etholiad y Swyddog LHDTC+) a gweithio yn erbyn hiliaeth sefydliadol i wella canlyniadau i gleifion BAME.  **Pwyllgorau a Dylanwad**  Ochr yn ochr â’r prosiectau hyn, rwy’n eistedd ar nifer o bwyllgorau yn y Brifysgol, yr Undeb, a thu hwnt. Rwy'n eistedd ar bwyllgorau'r Undeb fel Ymddiriedolwr, lle mae gennyf rwymedigaeth gyfreithiol i fod yn wybodus a gweithredu er lles diddordebau’r sefydliad. Rwy'n mynychu’r gweddill er mwyn darparu persbectif myfyriwr a llwyfan ar gyfer llais myfyrwyr lle mae penderfyniadau'n cael eu gwneud. Mae hyn yn cymryd cyfran sylweddol o fy amser, felly meddyliais ei fod werth ei nodi. | |
| **Diweddariad Maniffesto**  *(Wedi’i ysgrifennu gan y Swyddog Sabothol mae’r adran hon wedi ei hanelu at olrhain eu cynnydd yn erbyn ymrwymiadau maniffesto a wnaed ganddynt yn ystod eu hetholiad swyddog llwyddiannus)*  **Nodyn gan y Swyddog Sabothol**  *Rwyf wedi ychwanegu “statws” o dan bob ymrwymiad i roi gwybod i chi sut rwy’n gwneud o ran cyflawni pob ymrwymiad. Mae hyn er mwyn i chi weld sut yr wyf yn gweld fy ngwaith, ac a oes angen i mi gael fy annog i wneud mwy.* | |
| **Agor fforymau myfyrwyr i gasglu adborth**  ***(Cyflawnwyd Mewn Mannau Eraill)*** | Fyddai’n onest a’n dweud nad wyf wedi cyrraedd hyn eto. Daeth y syniad o rywbeth tebyg wnes i’r llynedd fel cadeirydd SSP, ond rydw i wedi mynd oddi ar y syniad ychydig gyda pha mor anodd y gall fod i gael myfyrwyr Parc y Mynydd Bychan yn yr ystafell.  Fodd bynnag, nid yw hynny'n golygu fy mod yn rhoi’r gorau i atebolrwydd. Y nod y tu ôl i hyn oedd bod yn dryloyw a sicrhau bod amser ar gael i fyfyrwyr ymgysylltu â mi - yr hyn rydw i wedi'i wneud yn lle hynny yw danfon ag e-bost misol at bob myfyriwr, rhannu diweddariadau cynnydd ar gyfryngau cymdeithasol yn aml, a galluogi unigolion i archebu trafodaethau 30m ar fy nghalendr trwy fy linktree pryd bynnag y dymunant/angen.  Hapus i gymryd eich arweiniad ar hyn. Rwy'n teimlo bod yr hyn rwy'n ei wneud yn lle yn ddigonol, ond os hoffech i mi fynd ymhellach â hyn byddaf yn bendant yn rhoi cynnig arni. |
| **Hyfforddiant cynrychiolwyr arbenigol**  ***(Gohiriwyd)*** | Trefnwyd hyfforddiant cynrychiolwyr yn eithaf cynnar yn y flwyddyn, a gyda phopeth yn digwydd gyda fy hyfforddiant personol ni lwyddais i gyrraedd hwn mewn pryd ar gyfer hyfforddiant 2023/24. Yr hyn rwy'n gobeithio ei wneud yw defnyddio adborth gan gynrychiolwyr presennol i weithio ar hyfforddiant y flwyddyn nesaf cyn diwedd y flwyddyn. Rhywbeth ar gyfer semester nesaf yn fy marn i. |
| **Mwy o ymgyrchoedd yn y Mynydd Bychan**  ***(Ar Waith)*** | Mae hwn yn un anodd, gan fod ymgyrchoedd yn golygu tipyn o waith tîm. O'r holl ymgyrchoedd hyd yn hyn, rydw i wedi bod yn atgoffa swyddogion eraill i wneud yn siŵr bod elfennau'n cael eu hailadrodd yn y Mynydd Bychan. Mae hyn wedi cynnwys Wythnos Binc, Lleihau Niwed, Gofalu Gyda’r Gaeaf ac Wythnos Hawliau Gofalwyr hyd yn hyn. Rwyf hefyd wedi annog y tîm i ddod i’r safle cymaint â phosibl - mae rhai wedi gwneud hynny, gyda’r IL Ôl-raddedig a'r Swyddog Myfyrwyr Rhyngwladol eisoes wedi cynnal digwyddiadau yma.  Byddaf yn lansio fy “mega-ymgyrch” fy hun ym mis Ionawr sydd wedi cymryd llawer o fy amser. Bydd hynny wrth gwrs yn y Mynydd Bychan yn unig. |
| **Dod â phwyllgor gweithredol y Mynydd Bychan yn ôl er mwyn clywed gan bob cwrs**  ***(Wedi’i Gwblhau)*** | Rydych chi yma ac mae hynny'n arwydd eithaf da! Rhoddais hyn yn fy maniffesto cyn i’r Adolygiad Democratiaeth sicrhau y byddai’n digwydd beth bynnag, felly ni allaf gymryd clod am hynny mewn gwirionedd (er i mi bleidleisio drosto yn y Senedd).  Fy nghyfraniad i oedd gwneud allgymorth, annog ymgeiswyr i redeg ar gyfer y pwyllgor - byddwn yn dweud bod hynny'n eithaf llwyddiannus, oherwydd gwnaeth llawer ohonoch redeg ar ôl yr allgymorth hwnnw a'r pwyllgor gweithredol hwn oedd un o'r categorïau mwyaf poblogaidd yn etholiadau'r hydref. |
| **Mwy o ddigwyddiadau lles ac ymweliadau cŵn therapi**  ***(Ar Waith)*** | Trosglwyddwyd cŵn therapi i Deio eleni gan yr IL Lles - mae'n well cael un swyddog sabothol yn gweithio arno gan ei fod wedi’i rhedeg drwy gwmni allanol. Rwyf wedi gofyn am ddod â hwn i'r Mynydd Bychan, ond mae argaeledd y cŵn yn brin ar hyn o bryd. |
| **Parhau â Pharc y Mynydd Bychan ar Daith**  ***(Ar Waith)*** | Fe wnaethon gynllunio Parc y Mynydd Bychan ar Daith ond cafodd ei ganslo oherwydd diddordeb isel (dwi'n meddwl cawsom gyfanswm o 2 yn cofrestru, sy'n drueni). Gwnaethom brynu tocynnau iddyn nhw er hyn ond gwnes i ddim mynychu’n bersonol. Penderfyniad gweithredol oedd hwn yn hytrach na fy un i.  Bydd yn rhaid i ni ailfeddwl sut y gallwn wneud y digwyddiad yn llwyddiannus - mae'n bwysig ei fod yn digwydd, ond mae angen digon o ddiddordeb i'w wneud gwerth chweil i'r rhai sy'n mynychu. |
| **Sesiynau galw heibio Cyngor i Fyfyrwyr**  ***(Heb Ddechrau)*** | Rydw i heb wthio hyn yn rhy galed gan fod y tîm cynghori yn brin o staff ar hyn o bryd ac ar hyn o bryd nid ydynt yn gallu cynnig sesiynau galw heibio yn Cathays ychwaith. |
| **Sefydlu pwyllgor gwaith lles ar y cyd gyda swyddogion eraill**  ***(Heb Ddechrau)*** | Gofynnais i’r Is-lywyddion “Addysg a Lles” eraill a allem symud ymlaen â hyn, ond nid oedd diddordeb. Does dim pwynt i mi ei redeg ar fy mhen fy hun – diolch byth, mae'r Pwyllgor Cynghori yn bodoli a ddylai gyflawni'r canlyniadau a ddymunir, ac wrth gwrs mae Pwyllgor Gwaith Parc y Mynydd Bychan yn ymdrin â'r ddau agwedd beth bynnag. |
| **Sgrybiau a stethosgopau am ddim i bawb sydd eu hangen**  ***(Heb Ddechrau)*** | Mae fy mherthynas â'r Ysgol Meddygaeth dan straen ac nid wyf yn siŵr a yw'n syniad da symud ymlaen â hyn gan y gallai amharu ar fy ngwaith ar gostau teithio i leoliadau (gweler isod).  Ond hapus i gymryd eich arweiniad ar hyn, os ydych yn anghytuno. |
| **Ad-dalu costau teithio ar gyfer lleoliadau**  ***(Ar Waith – Blaenoriaeth)*** | Wedi ymdrin â hyn yn yr adroddiad cyffredinol, ond rwy'n gwneud llawer ar hyn. |
| **Opsiynau bwyd rhatach**  ***(Heb Ddechrau)*** | Does gen i ddim syniad lle gallwn i fynd â hwn, na hyd yn oed a yw'n gyraeddadwy. |
| **Teithio rhatach rhwng Cathays/Parc y Mynydd Bychan**  ***(Heb Ddechrau)*** | Does gen i ddim syniad lle gallwn i fynd â hwn, na hyd yn oed a yw'n gyraeddadwy. |
| **Cyfleoedd gwaith gofal iechyd trwy’r Siop Swyddi**  ***(Heb Ddechrau)*** | Nid wyf wedi cyrraedd y sgwrs hon eto, a dydw i ddim yn siŵr sut y gellid ei gweithredu - byddai'n sgwrs ddiddorol gyda CAVUHB. |
| **Proses archebu ystafelloedd haws**  ***(Ar Waith)*** | Mae archebu ystafelloedd yn y Mynydd Bychan yn hunllef barhaus. O'r blaen cafodd y cyfan ei wneud trwof i, oherwydd bod gennyf fynediad syfrdanol i'r system a does neb wedi dweud y drefn wrtha i am archebu pethau (eto).  Rwyf wedi llwyddo cael mynediad i'r tîm cymdeithasau gan dîm cofrestru'r brifysgol gyda rhai amodau llym ar gyfer ei ddefnydd. Mae hyn yn golygu nad wyf yn gwastraffu amser yn archebu ystafelloedd yn bersonol ac rydym yn cydymffurfio ychydig yn well â'u rheolau ar y mater.  O ran ystafelloedd Undeb y Myfyrwyr, mae hynny wedi bod ychydig yn fwy cymhleth. Mae proses hir i gael hyn ar y system, ac rydym yn gweithio arni. Y gobaith yw y bydd modd i fyfyrwyr archebu ystafelloedd yn y ddau le cyn hir (er bod gennym broblem gyda staff ysbyty yn defnyddio un ohonynt fel ystafell egwyl…) |
| **Ehangu Gornest y Meddygon**  ***(Wedi’i Gwblhau)*** | Mae Gornest y Meddygon wedi'i ehangu'n llwyddiannus i gynnwys Clwb Pêl-fasged y Meddygon am y tro cyntaf. Rwy'n ysgrifennu hwn 2 ddiwrnod cyn y digwyddiad ei hun, a dwi'n mynd i ddyfalu ei fod yn llwyddiant mawr gyda'r darian yn ôl ar fy nesg. Efallai y bydd angen diweddariad llafar ar hyn yn ystod y cyfarfod. |
| **Cynnal arddangosfa gan Feddygon i arddangos talent ar y campws**  ***(Heb Ddechrau)*** | Roedd arddangosfeydd y cymdeithasau wedi'u cynllunio hebddo i ac ni chefais gyfle i godi'r syniad cyn iddynt gael eu trefnu. Hapus i roi cynnig ar rywbeth answyddogol os hoffai’r pwyllgor i mi wneud hynny, ond byddai gwneud hynny heb gymorth yn anodd. |
| **Diweddariad Polisi**  *(Wedi'i ysgrifennu gan y Swyddog Sabothol mae'r adran hon o’r adroddiad wedi'i anelu at olrhain eu cynnydd yn erbyn unrhyw bolisi perthnasol a basiwyd gan Senedd y Myfyrwyr neu CCB)* | |
| Nid oes unrhyw bolisi gweithredol i fandadu Is-lywydd Parc y Mynydd Bychan yn benodol, ond rwyf wedi bod yn gweithio ar un neu ddau bolisi arall. Mae’r adran hon yn nodi’r gwaith yna – gallwch ddod o hyd i’r rhestr o bolisïau gweithredol ar <https://www.cardiffstudents.com/your-voice/policy/>, ac os oes unrhyw rai yn benodol yr hoffech i mi weithio arnynt rhowch wybod i mi!  **Prifysgol Well & Mwy Cynhwysol.**  Mae’r cynnig hwn o CCB 2023 yn penderfynu (ymhlith pethau eraill):  *Dylai Undeb Myfyrwyr Caerdydd lobïo Prifysgol Caerdydd i sicrhau bod gan holl adeiladau'r Brifysgol ystafelloedd gweddïo aml-ffydd pwrpasol gyda chyfleusterau ymolchi preifat wedi'u cynnwys. Gydag angen sylw arbennig ar Gampws Parc y Mynydd Bychan.*  Yng nghyfarfod diweddaraf Senedd y Brifysgol (uwch bwyllgor yn ei strwythur llywodraethu) clywsom eu hymateb i’r “Safbwynt Myfyrwyr ar Ystadau a Chyfleusterau”, a gyflwynwyd gan dîm swyddogion etholedig y llynedd.  Teimlais nad oedd eu hymateb yn ddigon cryf, yn enwedig ar fater yr ystafelloedd weddïo. Fe wnaethon nhw addo cyflwyno un arall yng Nghanolfan Addysg Michael Griffiths, ond dwi'n teimlo nad yw hynny'n ddigon - yn enwedig i fyfyrwyr deintyddol a'r rhai sydd wedi'u lleoli ar safle newydd Gorllewin Parc y Mynydd Bychan. Rwyf wedi gofyn iddynt gwblhau awdit o argaeledd (ar draws y ddau gampws) a chynyddu'r holl ddarpariaeth ger mannau addysgu lle nad oes digon (gan gynnwys ochr arall safle'r Mynydd Bychan).  Byddant yn dod i gyfarfod CUULT (Undeb Caerdydd a Thîm Arwain y Brifysgol) i siarad am hyn ymhellach yn ystod wythnos y Pwyllgor Gwaith, felly gobeithio y byddaf yn gallu rhoi diweddariad pellach ar lafar.  **Mesur Cofrestru Myfyrwyr sy'n Rhieni**  Gwnaeth y cynnig hwn o Senedd 2022/23 penderfynu:   1. *I Undeb y Myfyrwyr ymgynghori â Phrifysgol Caerdydd i ddechrau mesur nifer y myfyrwyr sy'n rhieni ac i gynhyrchu ystadegau ynghylch myfyrwyr sy'n rhieni a'u profiad dysgu.* 2. *I sicrhau bod ffyrdd i fyfyrwyr presennol ddatgan cyfrifoldeb rhiant ar ôl cofrestru, h.y. os yw eu hamgylchiadau'n newid.* 3. *Dylai Undeb y Myfyrwyr sicrhau y byddant yn gallu estyn allan at fyfyrwyr sydd â chyfrifoldebau rhiant i'w gwneud yn ymwybodol o'r gwasanaethau a'r gefnogaeth sydd ar gael iddynt.*   Siaradais ag adran gofrestru'r Brifysgol am y cynnig hwn - maent wedi cytuno mewn egwyddor i newid SIMS fel bod myfyrwyr yn gallu datgan statws rhiant ar ôl ymrestru, ac i ddechrau rhannu'r wybodaeth hon ag Undeb y Myfyrwyr. Unwaith y caiff ei gymeradwyo gan eu Swyddog Diogelu Data, caiff ei rannu a gallwn ddechrau teilwra cyfathrebiadau i'r myfyrwyr hyn. | |

|  |  |
| --- | --- |
| Cadeirydd y Sesiwn Atebolrwydd: | N/A |
| Is-Gadeirydd y Sesiwn Atebolrwydd: | N/A |
| Aelodau Ychwanegol y Sesiwn Atebolrwydd: | Lauwrensia Tuder Ranjith  Vira Pansare  Carmel Royston  Maeve Foley  Em Campbell  Daniel Mc Cormack  Georgina Edwards  David Jackson |
| Dyddiad y Sesiwn Atebolrwydd: | 08/12/2023 |

**Adran 2: Sesiwn Atebolrwydd:**

*Mae'r adran hon i'w chwblhau gan aelodau'r sesiwn atebolrwydd cyn siarad â'r Swyddog Sabothol. Dylid defnyddio'r adran hon i wedyn gynorthwyo trafodaeth gyda'r Swyddog Sabothol ac ychwanegu gwybodaeth lle bo'n berthnasol.*

|  |  |
| --- | --- |
| **Meysydd sy'n Gweithio'n Dda**  *(Wedi'i ysgrifennu gan aelodau'r sesiwn atebolrwydd dylai'r adran hon fanylu ar feysydd y mae'r aelodau'n meddwl sy'n gweithio'n dda a'r hyn y maen nhw'n credu y dylai'r Swyddog Sabothol barhau i'w wneud)*  *Nodyn i aelodau’r sesiwn atebolrwydd: Peidiwch ag anghofio gofyn i'r Swyddog Sabothol beth sy'n gweithio'n dda.* | |
| * Ymgyrch lleoliadau – mae Alex yn cydnabod bod llawer o broblemau i nyrsys. Wedi siarad â Alex ar ddechrau'r tymor ac mae'n gweithio arno * Lobïo am newidiadau i fwrsariaeth y GIG * Lobïo'r brifysgol am newidiadau i gyllid lleoliadau. Mae Alex wedi bod yn gefnogol iawn. Mae wedi'i gyffroi gan y cyfle i weithio ar hyn, ac roedd yn flaengar iawn pan ddaethpwyd â safbwynt nyrsio a gofal iechyd iddo. Falch iawn gyda chefnogaeth Alex * Gornest y Meddygon – Hyrwyddodd Alex y digwyddiad yn dda a chynyddodd gwelededd * Cefnogol iawn o ddigwyddiadau gofal iechyd * Mae Alex yn agored ac yn hawdd cysylltu â, yn gwrando ar syniadau ac yn cyfrannu pryd bynnag y gall * Mae ganddo bresenoldeb da o ran rhannu a rhoi'r wybodaeth ddiweddaraf i fyfyrwyr am yr hyn y mae wedi bod yn ei wneud, bob amser yn awyddus i ddarganfod beth yw anghenion myfyrwyr * Mae Alex wedi newid ei gyfeiriad ychydig ers ei ymgyrch, ond mae hynny er gwell * Gwrandäwr da ac yn awyddus i ddiwallu anghenion myfyrwyr * Yn falch iawn o gael swyddfa ym Mharc y Mynydd Bychan - mae Alex i'w weld ar y campws * Yn ymwybodol o rai o'r heriau a'r trafodaethau ynghylch presenoldeb yr UM yn gyffredinol, neu ddiffyg hynny ar y campws. Mae'n teimlo fel mai ef yw'r unig gynrychiolydd * Da ar ymgysylltu â phynciau llosg gyda myfyrwyr   Nodyn gan Alex   * Yn teimlo ei fod yn ymgysylltu'n dda â llais y myfyriwr - ymgysylltu â phynciau llosg gyda myfyrwyr, yn gallu ymateb | |
| **Meysydd i’w gwella**  *(Wedi'i ysgrifennu gan aelodau'r sesiwn atebolrwydd dylai'r adran hon fanylu ar feysydd y mae'r aelodau'n meddwl gall fuddio o ffocws ychwanegol).*  *Nodyn i aelodau’r sesiwn atebolrwydd: Peidiwch ag anghofio gofyn am farn y Swyddog Sabothol ar yr hyn y gellir ei wella.* | |
| * Gweithio ar gynyddu gwelededd i fyfyrwyr llai ymgysylltiedig e.e. pobl nad sy’n gynrychiolwyr, nad ydynt mewn cymdeithasau, ac ati. * Arwydd am y swyddfa yn y Mynydd Bychan   Costau byw:   * Cymorth i fyfyrwyr ar y campws, nid ar leoliad yn unig * Nid yw llawer o fyfyrwyr ar y fwrsariaeth e.e. myfyrwyr rhyngwladol * Teithio rhwng Cathays a'r Mynydd Bychan * Opsiynau bwyd fforddiadwy – Bwydo Eich Fflat yn y Mynydd Bychan, ciniawau £2 – Mae ymgyrchoedd o’r fath yn aml yn canolbwyntio ar Cathays – Hoffwn eu gweld yn y Mynydd Bychan * Cyfleoedd gofal iechyd drwy’r Siop Swyddi – pwynt maniffesto heb ei ddechrau, byddai llawer o fyfyrwyr yn buddio pe bai modd ei wneud. * Mwy o arian ar gyfer Ffeiriau’r Glas Parc y Mynydd Bychan – stondinau wedi’u teilwra’n fwy ar gyfer myfyrwyr y Mynydd Bychan * Hyfforddiant dros yr haf * Mwy o ymgysylltiad UM gyda myfyrwyr y Mynydd Bychan * Gall fod werth hyrwyddo banc staff y GIG i fyfyrwyr MEDIC - mae llawer o gyrsiau gofal iechyd yn cynnig yr un hyfforddiant Cymru Gyfan sydd ei angen i weithio ar y banc e.e. codi a chario felly byddai'n ddefnyddiol pe bai myfyrwyr yn cael gwybod am hyn, yn enwedig gyda'r argyfwng Costau Byw. | |
| **Cwestiynau Sesiwn Atebolrwydd**  *(Wedi'i hysgrifennu gan aelodau'r sesiwn atebolrwydd, dylai'r adran hon amlinellu'r cwestiynau allweddol sydd gan y sesiwn ar gyfer y Swyddog Sabothol, yna dylid darparu nodiadau o'r atebion yn y blwch nesaf).* | |
| **C1.** Unrhyw ddilyniant o'r cyfarfod trafnidiaeth lleoliadau? | **A1.** Mae’r trywydd wedi mynd yn oer i raddau – ddim yn arwydd cynddrwg ag y mae’n ymddangos – sgwrs gadarnhaol gyda’r Ysgol Meddygaeth – trafodaeth gyda Llywodraeth Cymru wedi’i threfnu ar gyfer mis Ionawr – ehangu i’r Ysgol Gofal Iechyd ar yr agenda |
| **C2.** Arddangosfa Meddygon - pa waith sy'n cael ei wneud? | **A2.** Cafodd dyddiadau arddangosfeydd eu penderfynu cyn cael cyfle i’w newid – yn mynd i wthio amdano |
| **C3.** Gostwng Costau Byw – Bwydo Eich Fflat, ciniawau £2 | **A3.** Costau Byw a bwyd rhatach – dim llawer yn digwydd oherwydd perthnasoedd gyda staff dan straen. Staff nawr yn edrych ar hyn – cynnydd positif yno  Bwyd rhatach – cytunwyd bod ei angen, gallu gwthio i fyny’r agenda ac edrych i mewn i bwy sydd orau i siarad â  Bwydo Eich Fflat – mynd i geisio sicrhau bod yr un nesaf yn y Mynydd Bychan  Ciniawau £2 – yn siarad gyda staff perthnasol, ddim yn optimistaidd ond yn ceisio |
| **C4.** Cyfleoedd gwaith gofal iechyd trwy’r Siop Swyddi | **A4.** Cyfleoedd gwaith gofal iechyd - ddim yn siŵr gyda phwy sydd orau i gael sgwrs - yn edrych i mewn i bwy sydd orau i siarad â  Cyflogwyr yn y Mynydd Bychan – ochr fwy corfforaethol yr UM – heb gysylltiad uniongyrchol ond yn mynd i drosglwyddo i'r tîm priodol |
| **C5.** Gwelededd y tu allan i Gynrychiolwyr, aelodau pwyllgor, ac ati. Ble mae’r swyddfa? | **A5.** Swyddogion Sabothol i gyd yn cael eu cyflogi yn Cathays - disgwyl iddynt fod yno gan y rheolwr llinell ar gyfer pethau pwysig e.e. cyfarfodydd bwrdd - pan nad oes eu hangen, yn y Mynydd Bychan - ond weithiau'n cyfyngu ar faint y gall ei wneud  Edrych i mewn i arwydd ar gyfer y swyddfa |
| **C6.** Rydych chi wedi rhoi llawer o amser i drefnu digwyddiadau ym Mharc y Mynydd Bychan e.e. Ffair y Glas, rhywbeth rydych chi wedi gwneud mor dda! Ond mae wedi cymryd llawer o'ch amser sydd wedi rhannu sylw i'ch ymgyrchoedd. A allwch chi weithio gyda'r Swyddogion Sabothol eraill i drefnu digwyddiadau UM yn y Mynydd Bychan yn y dyfodol? | **A6:** Heb wneud unrhyw ymgyrchoedd mawr eto - un mawr yn dod ym mis Ionawr - pan fod Swyddogion Sabothol eraill yn rhedeg ymgyrchoedd, bob amser yn gwthio iddynt fod yn y Mynydd Bychan |

|  |  |
| --- | --- |
| **A yw'r sesiwn atebolrwydd yn dymuno ystyried unrhyw rai o'r hysbysiadau canlynol?**  *Os Ydy, rhowch fanylion y rhesymau dros y cynnig neu hysbysiad yn y blwch a ddarperir.* | |
| **Cynnig o Gerydd**  *Bydd Cynigion o Gerydd yn cael eu hystyried pan fydd y pwyllgor yn credu bod y swyddog etholedig wedi cyflawni trosedd ddifrifol yn erbyn eu swydd neu eu cyfrifoldebau democrataidd fel yr amlinellir yn atodiadau’r is-ddeddfau. Sylwer: Pan fydd Cynigion o Gerydd yn cael eu hystyried, bydd y swyddog etholedig yn cael o leiaf 48 awr o rybudd er mwyn gallu darparu ymateb teg a chywir i'r rhesymau dros y cerydd.* | Ie / Na |
| **Hysbysiad o Angen Gwella**  *Ystyrir Hysbysiadau o Angen Gwella pan fo'r pwyllgor yn anfodlon â gwaith neu ymddygiad swyddog etholedig mewn perthynas â'u rôl, cyfrifoldebau ac ymrwymiadau maniffesto. Sylwer: Pan ystyrir Hysbysiadau o Angen Gwella, bydd y swyddog etholedig yn cael o leiaf 48 awr o rybudd er mwyn gallu darparu ymateb teg a chywir i'r rhesymau dros y rhybudd.* | Ie / Na |
| **Hysbysiad o Fodlonrwydd**  *Bydd Hysbysiadau o Fodlonrwydd yn cael eu hystyried pan fydd y pwyllgor yn dymuno cydnabod swyddog etholedig yn ffurfiol am waith rhagorol mewn perthynas â'u rôl, cyfrifoldebau ac ymrwymiadau maniffesto. Sylwer: Nid oes angen rhybudd ymlaen llaw ar gyfer Hysbysiad o Fodlonrwydd.* | Ie / Na   * Presenoldeb a gwelededd cynyddol nas gwelwyd o'r blaen - wedi bod yn bresenoldeb hygyrch gwych i fyfyrwyr godi pryderon * Yn gwrando'n astud ar fyfyrwyr * Gweithio ar wella profiad lleoliadau * Awydd i gymryd rhan mewn materion sy'n ymwneud yn uniongyrchol â Chostau Byw * Wedi gwneud cynnydd mawr ar bob ymgyrch y mae wedi cyfrannu ati |

**Adran 3: Deilliannau’r Sesiwn Atebolrwydd**

*Mae’r adran hon i’w chwblhau gan aelodau’r sesiwn atebolrwydd yn dilyn eu cyfarfod.*

|  |  |
| --- | --- |
| A yw'r sesiwn yn fodlon gyda'r drafodaeth a gafwyd gyda'r Swyddog Sabothol? | Ydy / Nac ydy |
| Os mai **nac ydy** yw'r ateb i'r cwestiwn uchod, rhowch fanylion ychwanegol isod. | |
|  | |
| A oes unrhyw beth y mae'r sesiwn am wneud Senedd y Myfyrwyr yn ymwybodol ohono o ganlyniad i'r cyfarfod? | Oes / Nac oes |
| Os mai **'oes'** yw'r ateb i'r cwestiwn uchod, rhowch fanylion ychwanegol isod. | |
|  | |

|  |  |
| --- | --- |
| **Ar ôl ystyried, a wnaeth y sesiwn atebolrwydd gymhwyso unrhyw un o’r cynigion neu hysbysiadau canlynol?**  *Os wnaeth, rhowch fanylion y rhesymau dros y cynnig neu hysbysiad yn y blwch a ddarperir.* | |
| **Cynnig o Gerydd**  *Bydd Cynigion o Gerydd yn cael eu hystyried pan fydd y pwyllgor yn credu bod y swyddog etholedig wedi cyflawni trosedd ddifrifol yn erbyn eu swydd neu eu cyfrifoldebau democrataidd fel yr amlinellir yn atodiadau’r is-ddeddfau.* | Ie / Na |
| **Hysbysiad o Angen Gwella**  *Ystyrir Hysbysiadau o Angen Gwella pan fo'r pwyllgor yn anfodlon â gwaith neu ymddygiad swyddogion etholedig mewn perthynas â'u rôl, cyfrifoldebau ac ymrwymiadau maniffesto.* | Ie / Na |
| **Hysbysiad o Fodlonrwydd**  *Bydd Hysbysiadau o Fodlonrwydd yn cael eu hystyried pan fydd y pwyllgor yn dymuno cydnabod swyddog etholedig yn ffurfiol am waith rhagorol mewn perthynas â'u rôl, cyfrifoldebau ac ymrwymiadau maniffesto.* | Ie / Na |